Diari Oficial de la Generalitat Valenciana


Sumari del DOGV 8181, del 30-11-2017 (2017/10818)

RESOLUCIÓ de 28 de novembre de 2017, de la Conselleria de Transparència, Responsabilitat Social, Participació i Cooperació, per la qual es deixa sense efecte la concessió de subvenció a l'Ajuntament de Rafelbunyol, atorgada per la Resolució de 2 d'agost de 2017, per la qual es van concedir per a l'any 2017 subvencions destinades a les entitats locals de la Comunitat Valenciana, i se'n concedeix l'import per parts iguals als ajuntaments de Sagra i el Verger.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8181

Data del DOGV
:   30-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10462


Data del document
:   28-11-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 28 de novembre de 2017, de la Conselleria de Transparència, Responsabilitat Social, Participació i Cooperació, per la qual es deixa sense efecte la concessió de subvenció a l'Ajuntament de Rafelbunyol, atorgada per la Resolució de 2 d'agost de 2017, per la qual es van concedir per a l'any 2017 subvencions destinades a les entitats locals de la Comunitat Valenciana, i se'n concedeix l'import per parts iguals als ajuntaments de Sagra i el Verger. [2017/10882]  
La present resolució es dicta en vista de l'escrit de renúncia presentat per l'Ajuntament de Rafelbunyol a l'ajuda concedida mitjançant una resolució anteriorment mencionada de 2 d'agost de 2017 (DOGV 8100, 07.08.2017)  
Per l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van establir les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats a la Comunitat Valenciana i les seues federacions i confederacions, per al foment de la participació ciutadana, la transparència i l'accés a la informació pública. (DOGV 7798, 06.06.2016).  
  
Per la Resolució de 6 de març de 2017, de la Conselleria de Transparència, Responsabilitat Social, Participació i Cooperació, es van convocar per a l'any 2017 subvencions destinades a les entitats locals de la Comunitat Valenciana, per al foment de la participació ciutadana, la transparència i l'accés a la informació pública (DOGV 7996, 09.03.2017).  
Posteriorment, mitjançant la Resolució de 2 d'agost de 2017, de la Conselleria de Transparència, Responsabilitat Social, Participació i Cooperació, es van concedir per a l'any 2017 subvencions destinades a les entitats locals, de la Comunitat Valenciana (DOGV. 8100, 07.08.2017).  
En la dita resolució s'assignava a l'Ajuntament de Rafelbunyol una subvenció per import de 5.000 euros, a fi de dur a terme un projecte denominat «Projectes i actuacions que fomenten la participació ciutadana i l'enfortiment del teixit associatiu », en la modalitat 1.  
  
Per mitjà d'un escrit de data 19 d'octubre de 2017 subscrit per Francisco Alberto López López, alcalde president de l'esmentada corporació, es renuncia als fons econòmics o quantitat concedida, atés que no es va a dur a terme l'execució del dit projecte.  
D'altra banda, segons queda reflectit en el resolc primer i annex I de la Resolució de 2 d'agost de 2017, una vegada assignats els imports de les subvencions a les sol·licituds que van superar la puntuació de 50 punts, per ordre de puntuació de major a menor, existia un romanent de crèdit per aplicar de 3.570,90 euros. Considerant que seguint l'ordre de puntuacions, existia un empat (74,01 punts) entre les sol·licituds de l'Ajuntament de Sagra (22/139/17) i l'Ajuntament del Verger (22/209/17), i que no era possible desfer l'empat amb els criteris de desempat establits en el resolc huité de la Resolució de 6 de març de 2017, atés que ambdues sol·licituds han obtingut la mateixa puntuació en tots ells, es va resoldre, de conformitat amb la proposta de la Comissió Avaluadora, que el romanent de crèdit que restava per assignar es distribuïra al 50 % entre ambdues entitats, de manera que la subvenció concedida a cada una d'elles ascendia a 1.785,45 euros.  
  
Considerant allò que s'ha exposat en l'article 20.3 in fine de l'Ordre 4/2016, en el qual s'estableix que quan es produïsca la renúncia d'algun dels beneficiaris a la subvenció, el crèdit pressupostari no aplicat podrà concedir-se sense necessitat de nova convocatòria a l'entitat sol·licitant següent per ordre de puntuació, així com el que s'estableix en el mateix sentit en el resolc huité, apartat 5, de la Resolució de 6 de març de 2017.  
  
Vist que l'Ajuntament de Sagra i l'Ajuntament del Verger són les entitats sol·licitants següents per ordre de puntuació, que havent sol·licitat una subvenció de 5.000 euros se'ls va concedir únicament 1.785,45 euros i que amb l'increment d'aquests crèdits no superen en cap cas la quantitat sol·licitada.  
Vista la proposta de la directora general de Transparència i Participació i de conformitat amb el que estableix l'article 94 de la Llei 39/2015, d'1 d'octubre, del procediment administratiu comú de les administracions públiques, i en el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació, així com considerant el que disposa l'article 28 de la Llei 5/1983, de 30 de desembre, del Consell (DOGV Nº138 de 30.12.1983), resolc:  
  
Primer  
Deixar sense efecte la concessió de la subvenció a l'entitat que a continuació es detalla per haver-hi manifestat la seua renúncia expressa.  
  
  
Entitat Projecte Subvenció concedida  
Ajuntament de Rafelbunyol Projectes i actuacions que fomenten la participació ciutadana i l'enfortiment del teixit associatiu 5.000 euros  
  
  
Segon  
Procedir a l'anul·lació de l'autorització i disposició de crèdit per un import de 5.000 euros, amb càrrec a l'aplicació pressupostària 94.72.28.596.68.0, línia S7311000, a favor de l'Ajuntament de Rafelbunyol.  
  
Tercer  
Concedir una subvenció a les entitats que es detallen a continuació, que, havent sol·licitat 5.000 euros, van rebre únicament la quantitat de 1.785,45 euros i que es troben en els dos últims llocs de la relació d'ajuntaments els projectes dels quals van ser aprovats i van obtindre la mencionada ajuda.   
  
  
Quart  
Procedir a l'autorització i disposició de crèdit per un import de 2.500 euros, amb càrrec a l'aplicació pressupostària 54.08.12.320.91.3, línia S7311000, a favor de l'Ajuntament de Sagra.  
  
Cinqué  
Procedir a l'autorització i disposició de crèdit per un import de 2.500 euros, amb càrrec a l'aplicació pressupostària 91.58.60.002.28.2, línia S7311000, a favor de l'Ajuntament del Verger.  
  
Sisé  
Els ajuntaments de Sagra i el Verger hauran de presentar la justificació de la subvenció en el termini de 10 dies comptats a partir de la publicació en el Diari Oficial de la Generalitat Valenciana de la present resolució de concessió de la subvenció, en la forma establida en l'apartat seté de la Resolució de 2 d'agost de 2017.  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu, davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que considere oportuna.  
  
  
València, 28 de novembre de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.